எப்டாசார்ட்டோரைட்டு

எப்டாசார்ட்டோரைட்டு (Heptasartorite)  என்பது Tl7Pb22As55S108 என்ற மூலக்கூற்று வாய்ப்பாட்டால் விவரிக்கப்படும் ஒரு  கனிமம் ஆகும். அரிய வகைக் கனிமமான இது சார்டோரைட்டு ஓரின வரிசைத் தொடர் கனிமங்களில் ஒன்றாக  வகைப்படுத்தப்படுகிறதுTopa, D., Stroeger, B., Makovicky, E., Berlepsch, P., and Stanley, C., 2015. Heptasartorite, IMA 2015-073. CNMNC Newsletter No. 28, December 2015, 1861; Mineralogical Magazine 79, 1859–1864. சமீபத்தில் அங்கீகரிக்கப்பட்ட கனிமங்களான என்னியசார்ட்டோரைட்டு மற்றும் என்டெகாசார்ட்டோரைட்டுடன் எப்டாசார்ட்டோரைட்டு தொடர்பு கொண்ட கனிமமாக விளங்குகிறது. இம்மூன்று கனிமங்களுமே சுவிட்சர்லாந்தைச் சேர்ந்த லெங்கென்பேச்சு கல் சுரங்கத்திலிருந்து கிடைக்கின்றன. இச்சுரங்கத்தில் தாலியம் கனிமங்கள் அதிக அளவில் கிடைக்கின்றன. ஈடனார்டெரைட்டு கனிமமும்  அட்சின்சோனைட்டு கனிமமும் எப்டாசார்ட்டோரைட்டின் வேதிப்பண்புகளை ஒத்திருக்கின்றன.

பன்னாட்டு கனிமவியல் சங்கம் எப்டாசார்ட்டோரைட்டு கனிமத்தை Hsat என்ற குறியீட்டால் அடையாளப்படுத்துகிறது.     

 மேற்கோள்கள் 

பகுப்பு:சல்போவுப்புக் கனிமங்கள்
பகுப்பு:தாலியம் கனிமங்கள்
பகுப்பு:ஈயக் கனிமங்கள்
பகுப்பு:ஆர்சனிக் கனிமங்கள்
பகுப்பு:ஒற்றைச்சரிவச்சுக் கனிமங்கள்